**Ministru kabineta noteikumu „ Grozījums Ministru kabineta 2010. gada 8. jūnija noteikumos Nr. 515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”” projekta sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta 2016.gada 13.septembra sēdes protokola Nr.45 29.§ “Informatīvais ziņojums "Par aizsardzības nozares sadarbības stiprināšanu ar Latvijas aizsardzības un drošības industriju"” (TA-1769) 3. punkts |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar Ministru kabineta 2016. gada 13. septembra lēmumu (sēdes protokola Nr. 45 29. §) pieņemts zināšanai informatīvais ziņojums “Par aizsardzības nozares sadarbības stiprināšanu ar Latvijas aizsardzības un drošības industriju” (TA-1769, turpmāk – ziņojums). Atbilstoši attiecīgā Ministru kabineta sēdes protokola 3. punktam Aizsardzības ministrijai (turpmāk – AM) normatīvajos aktos noteiktā kārtībā jāsagatavo un aizsardzības ministram jāiesniedz izskatīšanai Ministru kabinetā ziņojuma 7.2.1. apakšpunktā norādītie projekti, viens no kuriem ir saistīts ar Latvijas aizsardzības un drošības industrijas (turpmāk – aizsardzības industrijas) uzņēmumu piekļuves nodrošināšanu Nacionālo bruņoto spēku (turpmāk – NBS) infrastruktūrai produkcijas testēšanas nolūkos. Risinot attiecīgo uzdevumu AM ir konsultējusies ar Tieslietu ministriju un Finanšu ministriju, lūgusi Latvijas Drošības un aizsardzības industriju federāciju iesniegt informāciju par iespējamajiem nepieciešamā atbalsta scenārijiem, kā arī uzdevusi Valsts aizsardzības militāro objektu un iepirkumu centram (turpmāk – VAMOIC) sagatavot pārskatu par līdzšinējo praksi attiecībā uz uzņēmēju piekļuvi NBS infrastruktūrai. Jautājuma izpētes gaitā tika secināts, ka šobrīd spēkā esošā normatīvā bāze nav pietiekoša, lai nodrošinātu aizsardzības industrijas uzņēmumu piekļuvi NBS infrastruktūrai tādā apmērā, kas atbilstu uzņēmēju un to intereses pārstāvošo organizāciju līdz šim izteiktajām praktiskajām vajadzībām komunikācijā ar AM.Aizsardzības industrijas uzņēmumi, kā arī saistītās zinātniskās institūcijas (termins lietots atbilstoši Zinātniskās darbības likuma 1.panta pirmās daļas 7.punktam) dotajā brīdī var piekļūt NBS infrastruktūrai savas produkcijas testēšanas nolūkos, taču pašlaik spēkā esošā kārtība rada neproporcionāli lielu administratīvo slogu visām iesaistītajām pusēm (izsoļu rīkošanas procedūra), nav paredzēta koncentrētam aizsardzības industrijas atbalstam (teorētiski izsolē par tiesībām izmantot AM valdījumā esošus nomas objektus var pieteikties neprognozējami plašs pretendentu loks), kā arī nekādā veidā neveicina atbalstu tieši ražošanai vai inovācijām, kas nepārprotami sniedz lielāko pievienoto vērtību nacionālās tautsaimniecības attīstībā (piemēram, izsolē par tiesībām izmantot AM valdījumā esošus nomas objektus var pieteikties arī starpniecības uzņēmumi).Ņemot vērā iepriekšminēto, AM ir sagatavojusi grozījumu Ministru kabineta 2010. gada 8. jūnija noteikumos Nr. 515 „Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem” (turpmāk – MK noteikumi), kurš aizsardzības industrijas attīstības politikas ietvaros ļaus AM nepieciešamības gadījumā sniegt mērķtiecīgu atbalstu nacionālajai aizsardzības industrijai un ar to saistītajām zinātniskajām institūcijām, radot jaunus produktus un veicinot to ražošanu tieši Latvijā. Papildus jānorāda, ka piedāvātais MK noteikumu 2.nodaļas normu piemērošanas izņēmums ir noteikts maksimāli fokusēti un šauri, attiecinot to tikai uz AM valdījumā esošu nomas objektu izmantošanu testēšanas nolūkiem un tikai uz militāras vai divējādas pielietojamības precēm. Tāpat ir paredzēts, ka šādu nomas gadījumu detalizētākai reglamentēšanai tiks precizēts AM iekšējais normatīvais regulējums. |
| 3. | Projekta izstrādē iesaistītās institūcijas | Aizsardzības ministrija, NBS, VAMOIC. |
| 4. | Cita informācija | Noteikumu projekta izpildi Aizsardzības ministrija nodrošinās tai piešķirto valsts budžeta līdzekļu ietvaros.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latvijas aizsardzības industrijas uzņēmēji un divējādas pielietojamības preču ražotāji, ar aizsardzības industriju saistītas zinātniskās institūcijas.  |
| 2. | Tiesiskā regulējuma ietekme uz tautsaimniecību un administratīvo slogu | Tiks veicināta militārās industrijas un ar to saistīto zinātnisko institūciju attīstība Latvijā. Tiks samazināts administratīvais slogs uzņēmējiem, gatavojoties, piedaloties izsolēs gadījumos, kad AM valdījumā esošās mantas noma nepieciešama produkcijas testēšanas nolūkiem. Tāpat tiks samazināts administratīvais slogs iestādei- izsoles rīkotājam.  |
| 3. | Administratīvo izmaksu monetārs novērtējums | Projekts šo jomu neskar. |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Projekts šo jomu neskar. |
| 2. | Atbildīgā institūcija | Aizsardzības ministrija |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Aizsardzības ministrija, NBS, VAMOIC. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar |
| 3. | Cita informācija | Nav. |

Aizsardzības ministrs R.Bergmanis

Vīza: valsts sekretārs J.Garisons

18.04.2017 15:12:00

731

Mārtiņš Mežulis

Martins.Mezulis@mod.gov.lv

67335166